Diari Oficial de la Generalitat Valenciana


Sumari del DOGV 409, del 25-07-1986 (1986/806802)

ORDRE de 10 de març de 1986, de la Conselleria d'Economia i Hisenda , per la qual s 'acorda l'adquisició per la Generalitat Valenciana, de dos pisos situats a València, carrer Alvaro López, núm. 64, portes 9 i 10, per a la instal.lació d'una Residència de Disminüits Físics.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   409

Data del DOGV
:   25-07-1986

Secció del DOGV
:   ALTRES DISPOSICIONS

Número del document
:   1986/806802


Data del document
:   10-03-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 10 de març de 1986, de la Conselleria d'Economia i Hisenda, per la qual s'acorda l'adqusició per la Generalitat Valenciana, de dos pisos situats a València, carrer Alvaro Lopez, núm. 64, portes 9 i 10, per a la instal.lació d'una residència de disminuïts físics.  
Entre les competències assumides per la Conselleria de Treball i Seguretat Social, es troba la de crear centres on atendre a disminuïts físics. Sovint, la permanència en la pròpia família dels disminuïts físics no és possible, degut a problemes personals, de la família, laborals, etc. D'altra banda, l'existència de nombroses barreres arquitectòniques en la majoria dels habitatges i les dificultats econòmiques en el sosteniment individual d'una cosa, creen la necessitat d'unitats residencials per a disminuïts físics. Sembla interessant i positiva la realització de residències petites (10-12 persones), situades en habitatges ordinaris i dins del nucli urbà, on són majors les oportunitats escolars, laborals, de relació i de diversió.   
Es per això que es considera aconsellable que la Generalitat Valenciana adqueresca dos pisos situats a València, carrer Alvaro López, núm. 64, portes 9 i 10, per a instal·lar-hi una Residència de Disminuïts Físics.   
En atenció d'aquests motius, d'acord amb el que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu Reglament, i amb la valoració tècnica prèvia adient i els informes del Servei de Patrimoni i de la Intervenció General,   
ORDENE:   
Article 1r   
Hom acorda l'adquisició mitjançant contractació directa a títol onerós i segons compra-venda, dels pisos següents:   
Habitatge tipus Bm2, del «Bloc C1», per a disminuïts, porta número nou, en la part anterior esquerra de la primera planta alta, mirant al front la façana Oest des del carrer Doctor Alvaro López; compost de vestíbul, menjador-estar, quatre dormitoris, cuino, bany i lavabo; amb una superficie construïda de 115'84 metres quadrats i útil de 91'35 metres també quadrats. Confronta: al front, al replà-escala; dreta entrant, l'habitatge porta 9; esquerra, habitatge porta 11; i fons, volada del carrer Doctor Alvaro López.  
Els pisos són propietat actualment de la Fundación Hogares de la Amistad o Cheshire, inscrits en el Registre de la Propietat de València número sis, tom 2.077, llibre 439, folis 26-27, finques 77.755-88.514, inscripció 4a, respectivament.   
Article 2n  
Aquests pisos estan lliures de càrregues i gravamens.   
La compra que necessàriament es formalitzarà en escriptura pública, es realitzarà per un preu de vuit milions quatre-centes trenta-sis mil cinc-centes tretze pessetes (8.436.513 pts.).   
Les despeses i els imposts que se'n deriven de la compra, s'hi abonaran per les parts, segons Llei.   
Article 3r  
El Servei de Patrimoni de la Conselleria d'Economia i Hisenda realitzarà els tràmits necessaris per fer efectiu el que disposa aquesta Ordre.   
València, 10 de març de l986.   
El Conseller d'Economia i Hisenda,  
ANTONIO BIRLANGA CASANOVA